Ninja

**Ninja** (cunoscuți și sub numele de **Maeștrii Spinjitzu** sau **Echipa Wu**) sunt un grup de tineri războinici format de Maestrul Wu pentru a proteja țara Ninjago de rău. Ei sunt principalii protagoniști ai *LEGO Ninjago: Maeștrii Spinjitzu*. De la formarea echipei, au luptat cu mulți dușmani. După ce Cole, Kai, Jay și Zane s-au unit, s-au luptat cu Lordul Garmadon și Scheleții, iar mai târziu, cu Serpentinii, care au fost eliberați de Lloyd Garmadon. Lloyd va deveni fabulosull Ninja Verde, în timp ce tatăl său, Lordul Garmadon, s-a întors și a continuat să prezinte o amenințare, alături de Overlord și Armata de Piatră.

Odată cu trecerea anilor, Ninja s-au confruntat cu obstacole și adversari și chiar au primit o nouă recrutare, Nya, care s-a alăturat echipei ca Ninja al Apei. Au luptat cu Maestrul de Aur și Nindroizii, Maestrul Chen și Cultiștii Anacondrai, Preeminenta și Morro și Războinicii Fantome, Nadakhan și Pirații Cerului într-o cronologie ștearsă, Clouse and the Army Umbrelor, și Gemenii Timpului și Vermillion.

După dispariția lui Wu, Lloyd a obținut rangul de Maestru Ninja și, de la întoarcerea lui Wu, au luptat cu Harumi și Fiii lui Garmadon susținuți de însuși Lordul Garmadon înviat, Baronul de Fier și Vânătorii Dragonilor și Omega și Oni.

Odată cu trecerea timpului, Ninja nu au avut niciun conflict și au luat o pauză ca să se relaxeze, mult spre furia lui Wu. Pentru a reveni în forma de luptă, Ninja au făcut o călătorie în Deșertul Pierzaniei pentru a căuta o aventură. Cu toate acestea, puterile Ninja și arheologul Clutch Powers o eliberează accidental pe vrăjitoarea serpentină Aspheera și Viperele de Foc din mormântul lor din Piramida Antică.

## Biografie

### **Episoadele Pilot**

În episoadele pilot Sensei Wu (unul dintre cei doi fii ai Primului Maestru Spinjitzu, creatorul Ninjago-ului) se străduiește să antreneze patru ninja adolescenți pe calea unei arte de luptă antică numită Spinjitzu (care se manifestă ca o mișcare elementară sub formă de tornadă, mai rapidă decât orice stil de luptă normal) pentru a-l ajuta să-l învinge pe fratele său corupt, Lord Garmadon, și să-l oprească să obțină puterea supremă a celor patru Arme de Aur - Sabia de Foc, Coasa de Cutremure, Nunchuckurile de Fulger și Shurikenurile de Gheață. Călătorind prin Ninjago, Wu și cei patru elevi ai săi, Kai (ninja de foc), Jay (ninja de fulger), Zane (ninja de gheață) și Cole (ninja de pământ) recuperează Armele de Aur și înfruntă armata de Scheleți din Lumea de Jos trimisă de Garmadon. Kai o salvează pe sora sa, Nya, a cărei capturare a alimentat dorința de a deveni un Ninja, și ninja fac pace cu dragonii gardieni ai Armelor de Aur. Cu toate acestea, pentru a păstra Sabia de Foc departe de Garmadon, Wu călătorește în Lumea de Jos pentru a lupta cu fratele său corupt. Cei patru ninja îl urmează pe Wu călare pe dragoni, care au capacitatea de a călători între lumi. După ce înving armata de Scheleți cu o mișcare nouă de Spinjitzu, Tornada Creației, ei se alătură lui Wu care se luptă cu generalul armatei, Samukai, care deține trei Arme de Aur (Nunchuckurile, Shurikenurile și Coasa - furate de la ninja mai devreme în timp ce aceștia se odihneau în pădurile din apropierea Templului de Foc). Wu este învins și Samukai încearcă să ia sabia, dar este distrus din cauza puterii lor combinate, căreia nimeni nu îi poate rezista cu excepția Primului Maestru Spinjitzu. Armele creează un portal spațiu-temporal prin care Garmadon scape, dar jură să se întoarcă într-o bună zi cu suficientă putere pentru a mânui toate cele patru Arme de Aur. Cu Garmadon plecat, echilibrul este temporar restabilit, iar ninja se pregătesc să se antreneze pentru ziua în care Lordul Întunericului se va întoarce.

### **Ascensiunea Șerpilor**

Sezonul 1 începe cu Ninja încercând să determine cine dintre ei va deveni Ninja Verde care, conform unei profeții, este războinicul destinat să îl înfrunte pe Lordul Întunecat, determinând soarta Ninjago-ului. Povestea se concentrează pe tânărul fiu al lui Garmadon, Lloyd Garmadon, care a dezlănțuit un rău vechi: o armată de patru triburi asemănătoare șerpilor, cunoscuți sub numele de Serpentini. Aceștia sunt uniți de către Pythor, ultimul membru în viață al celui de-al cincilea trib, Anacondrai. Wu reușește să-l convingă pe Lloyd să se alăture ("Cel mai bun mod de a-ți învinge dușmanul ... este să-l faci prietenul tău"), în timp ce Ninja se luptă Serpentini cu ajutorul Nyei în noul ei costumul de Samurai X. Garmadon, având acum patru brațe, se întoarce în Ninjago să-i ajute pe ninja să îi oprească pe Serpentini care încearcă să dezlănțuie un șarpe uriaș numit Marele Devorator. Totuși, planul lor nu merge așa cum au plănuit când Pythor estemâncat de către Devorator iar Serpentinii se ascund din nou. Lloyd este dezvăluit a fi Ninja Verde, iar Garmadon folosește Armele de Aur pentru a-l distruge pe Marele Devorator, după care fuge ele.

### **Ascensiunea lui Ninja Verde**

În sezonul 2 ninja se pregătesc să-l antreneze pe Lloyd să devenă Ninja Verde. Ninja îl antrenează pe Lloyd pentru a fi pregătit să îl confrunte pe tatăl său într-o zi și să salveze Ninjago, lucru de care lui Lloyd i-a fost mereu teamă să o facă, din cauza legăturii sale cu Garmadon. Între timp, Garmadon încearcă să oprească antrenamentul fiului său, astfel că îi recrutează pe Serpentinil și îmbină Armele de Aur în Arma Supremă. După ce ultima încercare a lui Garmadon se termină cu îmbătrânirea lui Lloyd către un adolescent de aceiași vârstă ca și cei patru mentori, Garmadon încearcă să călătorească în trecut și să schimbe prezentul. Cei patru ninja îl urmează pe Garmadon în trecut și folosesc Armele de Aur de atunci pentru a distruge Arma Supremă, restabilind cronologia și trimițând Armele de Aur în spațiu. În timp ce Garmadon este trădat de Serpentini șo se trezește pe o insulă cu o voce necunoscută numită Overlord, veninul Marelui Devorator se strecoară în catacombele de sub Ninjago și trezește Armata de Piatră, războinici indestructibili care au luptat alături de Overlord împotriva Primului Maestru Spinjitzu cu secole în urmă. Aceștia îi închid pe Serpentini în subteran în subteran și atacă Orașul Ninjago. Împreună cu mama lui Lloyd, Misako, ninja călătoresc spre insula Întunecată pentru a-l opri pe Garmadon. În drumul lor ei se întâlnesc creatorul lui Zane, Dr. Julien, care li se alătură. Ninja nu reușesc să oprească numărătoarea inversă până la bătălia finală, iar Overlord este dezvăluit a fi Lordul Întunecat din profeție. Acesta îl posedă Garmadon și se îndreaptă spre Ninjago pentru a-l transforma în Întuneric deplin. Lloyd își folosește noua sa Putere de Aur pentru a-l învinge pe Overlord și a salva Ninjago. Acest lucru îl curăță totodată pe Garmadon de tot răul din el.. Astfel, Garmadon redevine bun și se reunește cu familia sa, iar ninja își sărbătoresc victoria.

### **Rebooted**

În sezonul 3 Orașul Ninjago a fost reconstruit într-o metropolă futuristă și a fost redenumit Orașul New Ninjago. Ninja, în căutare de acțiune, află că Overlord a supraviețuit bătăliei finale și a intrat în Digivers, o lume digitală. Cyrus Borg, fondatorul Industriilor Borg, își dă seama de acest lucru și le dă celor patru ninja Techno Blades, care pot fi folosite pentru a-l distruge pe Overlord digital. Overlord se folosește un android construit de Borg numit P.I.X.A.L. pentru a crea o armată de Nindroizi conform planurile tehnice și schițelor lui Zane. Overlord intenționează să îl captureze pe Lloyd, deoarece Puterea acestuia de Aur îi poate permită să scape din lumea digitală. Hard drive-ul care îl conține pe Overlord este mai târziu furat de Pythor, care a supraviețuit după ce a fost mâncat de Marele Devorator. Pythor îl capturează pe Lloyd, iar Overlord scurge din acesta aproape toată Puterea sa de Aur. Deși ninja îl înving pe Overlord în Digivers, Overlord scapă din tărâmul digital și capătă o formă fizică parțială. Lloyd își împarte apoi Puterea de Aur rămasă cu cei patru ninja, știind că puterea ar fi o mare responsabilitate pentru el să o poarte singur. Overlord, care trebuie să-și finalizeze transformarea, trimite Nindroizii în spațiu pentru a recupera Armele de Aur din constelația Arcturus. În ciuda eforturilor echipei ninja, aceștia îi aduc armele lui Overlord, care devine Maestrul de Aur, împlinind o veche profeție a Serpentinilor (care trăiesc acum în subteran și sunt aliați ai echipei ninja), și începe distrugerea Orașului New Ninjago. Cu nici o altă opțiune, Zane se sacrifică pentru a-l distruge pe Maestrul de Aur. Ninja și prietenii lor iau parte la comemorare, dar pierderea lui Zane duce la destrămarea echipei. Totuși, există șanse ca Zane să mai trăiască.

### **Turneul Elementelor**

În timpul celui de-al patrulea sezon, Ninja participă la "Turneul elementelor", unde află că Zane este încă în viață, fiind reconstruit folosind titan. Turneul este condus de Maestrul Chen (un fanatic Anacondrai și fostul mentor rău al lui Garmadon) și asistentul lui Clouse, care cunoaște magia întunecată și a fost instruit alături de Garmadon. Turneul găzduiește mulți maeștri elementali despre care ninja niciodată nu au știut că există. Când cineva este eliminat din turneu, Chen folosește în secret "Toiagul Elementelor" pentru a-i fura puterile. În cele din urmă, Nya merge în căutarea echipei Ninja și află că Chen intenționează să folosească puterile furate pentru a se transforma pe el și pe urmașii lui în Anacondrai. Deși Kai distruge Toiagul Elementelor, Chen constată că vraja poate fi încheiată cu fiica sa Skylor, datorită puterii elementare de absorbție. Chen reușește să finalizeze vraja și toți cei care posedă un tatuaj Anacondrai (inclusiv el, Skylor și Sensei Garmadon) se transformă în Anacondrai. Chen și urmașii săi se duc în Ninjago pentru a începe un al doilea Război Serpentin, în timp ce maeștrii elementari (inclusiv Ninja) descoperă cum să invoce dragonii lor elementali. Chen îl folosește pe Pythor pentru a face vraja permanentă, iar singura speranță a maeștrilor elementari este să-i oprească la Coridorul Vârstnicilor. Cu ajutorul tuturor celor loiali din Ninjago (inclusiv Serpentinii), echipa ninja și maeștrii elementari încep lupta. Garmadon se sacrifică pentru a-i învinge pe Chen și armata lui, eliberând spiritele generaliilor Anacondrai, care au fost alungați în Tărâmul Blestemat în timpul Războiul Serpentin original. Aceștia îi izgonesc pe Chen și armata lui în Tărâmul Blestemat, alături de Garmadon. Ninja îl comemorează pe Garmadon și ard cartea cu vrăji, în timp ce o figură misterioasă iese din Tărâmul Blestemat.

### **Posesia**

În timpul celui de-al cincilea sezon, după sacrificiul lui Garmadon, Morro (maestrul elementar al vântului și primul student vreodată al lui Wu) scapă din Tărâmul Blestemat și îl posedă pe Lloyd. Morro face acest lucru astfel încât să poată găsi Cristalul Tărâmurilor, pentru ca să o poată aduce pe stăpâna sa, Preeminent, în lumea fizică, pentru a blestema și, eventual, a conduce, toate cele 16 tărâmuri. Cei patru ninja, împreuna cu Wu, Nya (care este dezvăluită ca fiing maestrul elementar al apei), și Misako calatoresc in zone necunoscute pentru a găsi mormantul Primului Maestru Spinjitzu si pentru a lua Cristalul Tărâmurilor înainte de Morro. Morro fură Armura Aliaților a lui A'zure, o armură care poate convoca aliați și cheamă o armată de fantome care să-l ajute. După ce au luat Aeroblades (care poate învinge o fantomă) de la Ronin (un mercenar cu care Ninja au avut de făcut în trecut și care devine noul "partener în afaceri" a lui Wu), învață Airjitzu de la fantoma Maestrului Yang (cu prețul lui Cole care devine o fantomă) și recuperează Sabia Sanctuarului din Regatul Norilor (unul din cele 16 tărâmuri ), Ninja descoperă mormântul subacvatic. Ninja găsesc Cristalul Tărâmurilor, dar decid să îl salveze Lloyd (care este acum liber de posesia lui Morro), și i-l dau lui Morro în schimbul lui Lloyd. Morro și aliații lui fantome, cu ajutorul Cristalului, o aduc Preeminentul în Ninjago. În timp ce ninja evacuează pe toată lumea din orașul Stiix, Nya își deschide adevăratul potențial și creează un val care o îneacă pe Preeminent. Morro, care își realizează toate greșelile, îi dă lui Wu Cristalul și se îneacă cu stăpâna sa. Ninja folosesc Cristalul Tărâmurilor pentru a-l aduce înapoi Lloyd din Tărâmul Blestemat, care este gata să-și înceapă antrenamentul de a deveni Maestru. De asemenea, acesta a primit robele tatălui său, în timp ce cei doi se aflau împreună pentru scurt timp în Tărâmul Blestemat care, acum distrus, i-a omorât pe toți cei din el, inclusiv pe Garmadon.

### **Skybound**

În timpul sezonului șase, ninja sunt populari datorită salvării Ninjago de către Preeminent. Dar problemele apar atunci când Clouse se întoarce după ce a scăpat din Tărâmul Blestemat și îl eliberează pe Nadakhan, un duh care poate acorda trei dorințe fiecărei persoane și capturează oamenii, dacă își doresc să "treacă totul"(folosind acest truc pe Clouse). Nadakhan le înscenează celor 6 ninja niște crime pe care nu le-au comis în timp ce Ninja se află în Stiix. Misako încearcă să-i salveze în Bounty, dar ea și nava sunt capturate de poliție, și ulterior capturate de Nadakhan, împreună cu Wu. Ninja încearcă să scape de poliție, dar sunt prinși și arestați de Ronin în schimbul unei reputații curate. Ninja sunt aruncați în închisoarea Kryptarium, dar scapă cu ajutorul căpitanului Soto, care le spune cum să găsească singurul lucru care poate îl opri pe Nadakhan: veninul unei Văduve Tigrate. Între timp, Jay își folosește primele două dorințe și află că a fost adoptat. Nadakhan află că Tărâmul Blestemat a fost distrus de ninja și, ca reacțiune, și Tărâmul Duhurilor (Dinjago) odată cu el. Astfel Nadakhan folosește Cristalul Tărâmurilor pentru a-și elibera echipajul și plănuiește să reconstruiască Dinjago și să se răzbune pe ninja, capturându-i în Sabia Sufletelor, moștenită de la un rege duh la altul. Nadakhan și echipajul său atacă orașul Ninjago și îl capturează pe Kai in Sabia Sufletelor, alături de ceilalți. Ninja navighează spre insula Tiger Widow pentru a obține veninul. Aceștia reușesc să ia veninul, dar Zane este capturat în sabie, Jay este răpit de Nadakhan, iar Nya, Lloyd și Cole sunt blocați pe insulă până când Ronin și comisarul de poliție vin să-i salveze, după ce au aflat că sunt nevinovați. După ce au atacat nava zburătoare a lui Nadakhan, Misfortune's Keep, Jay și Nya sunt singurii doi ninja rămași. Ei se ascund în farul dr. Julien, unde se întâlnesc cu Echo Zane, omologul lui Zane. Jay este forțat să scape, în timp ce Nya este răpită deoarece Nadakhan dorește să se căsătorească cu ea (astfel ar fi căpătat puterea de a-și împlini dorințe nelimitate, însa membrii echipajului său nu știau de acest lucru întrucât Nadakhan doar s-a folosit de ei, și nu avea de gând să-i răsplătească). Jay fromează o echipă împreună cu Echo Zane, Ronin, comisarul, Soto, Skylor și Dareth pentru a-i salva pe ceilalți ninja. Ei reușesc să fure Sabia Sufletelor și să îi elibereze pe ninja, Wu și Misako, dar Nadakhan primește dorințele Infinite și îngheață pe toată lumea, cu excepția lui Jay. Însă Nadakhan este otrăvit de venin de către Flintloke care s-a alaturat echipei ninja după ce Nadakhan i-a trădat pe toți. Însă, veninul o lovește pe Nya, iar ea moare. Un Jay descurajat folosește ultima sa dorință pentru a șterge evenimentele recente și a se asigura că Clouse nu a găsit ceainicul Tyrahn, în care a fost prins Nadakhan. Astfel evenimentele sezonului nu au loc niciodată. Ca rezultat, Nadakhan nu este eliberat niciodată, iar Jay și Nya, care sunt singurii care își amintesc evenimentele șterse, își reînnoiesc relația.

### **Ziua Răposaților**

În acest episod special de 44 de minute, Cole se confruntă din nou cu Sensei Yang, creatorul airjitzu și cel care răspunde de faptul că Cole este fantomă. El îi înviază pe ticăloșii din trecut, folosind statuile lor din Sala de Ticăloșie de la muzeu. Fiecare merge după un ninja: Samukai luptă cu Jay, Pythor luptă cu Lloyd, Kozu luptă cu Dareth, Cyrptor luptă cu Zane, Chen luptă cu Kai și Nya și Wu luptă cu Morro. În cele din urmă, toți ninja își înving inamicii care mor din nou (cu excepția lui Pythor care nu a murit niciodată și scapă, și a lui Morro care nu a dorit să lupte și l-a avertizat pe Wu ce se întâmplă înainte de a deveni din nou statuie). Yang luptă cu Cole, dar se oprește când își dau seama că au ceva în comun: ambii au fost uitați. Eclipsa lunară care le permite să redevină oameni aproape se închide și Cole și Yang fac airjitzu și se îndreaptă spre ruptură. Yang rămâne în urmă, în timp ce doar 99% din Cole face acest lucru prin ruptură și redevine om, lăsând 1% ca o cicatrice verde. Ninja își sărbătoresc victoria și transformă Templul lui Yang în noua lor bază.

### **Mâinile Timpului**

În sezonul șapte, ninja se luptă cu Acronix și Krux, maeștrii elementali ai timpului, care au puterea de a manipula timpul. Ninja și Wu se confruntă prima dată cu Acronix la vechea mănăstire. Acronix se teleportează cu ajutorul uneia dintre cele 4 Lame ale Timpului și îl lovește pe Wu cu "pumnul timp", accelerându-i îmbătrânirea. Ninja cred că Acronix a fost învins, dar când ceva îi atacă pe Zane, ei se uită în amintirile lui și încetinesc înregistrarea, văzând că Acronix l-a atacat pe Zane în timp ce acesta era distras de Dr. Saunders, custodele muzeului de istorie. Kai descoperă că Dr. Saunders este defapt Krux, al doilea Geamăn al Timpului, și le spune și celorlalți. Între timp, Gemenii Timpului adună o armată numită Vermillion, războinici șarpe samurai, obținuți din ouăle Marelui Devorator. Ei răpesc toți producătorii de metal și cei mai pricepuți meșteri din Ninjago pentru a ajuta la construirea "Blestemului de Fier", care le va putea permite să călătorească în timp dacă colectează toate cele 4 lame ale timpului: Lama de Accelerare (deja în posesia lui Acronix, are puterea de a accelera timpul), Lama de Încetinire (poate încetini timpul), Lama de Oprire (care poate opri timpul) și Lama de Reversare (care poate reversa timpul). Ninja pun mâna pe Lama de Încetinire și o fură pe cea de Accelerare de la Acronix, dar Vemillioni le atacă baza și le fură de la ei, răpindu-l totodată și pe Wu. În timp ce Gemenii Timpului iau și Lama de Oprire, Kai descoperă că părinții lui și a Nyei, Ray și Maya, sunt încă în viață, fiind ținuți ostatici de Krux și forțați să lucreze pentru el. Imediat după ce Kai și Nya iau cea de-a patra și ultima lamă a timpului (Lama de Reversare), Gemenii Timpului o fură și Acronix îl lovește pe Ray cu "pumnul timpului", care cauzează, ca și în cazul lui Wu, îmbătrânire accelerată. La terminarea Blestemului de Fier, Gemenii Timpului se întorc în timpul Războiului Serpentin, 40 de ani în trecut, unde au fost învinși de Wu și Garmadon care le-au capturat puterile în Lamele Timpului, pe care le-au trimis în viitor. Ei încearcă să câștige lupta împotriva Maeștrilor Elementali, dar Kai, Nya și Wu au călătorit în trecut odată cu ei și îi înving, luându-le Lama de Reversare. Cu aceasta, cei doi ninja opresc îmbătrânirea rapidă a lui Wu. Acronix și Krux decid să meargă mai departe în viitor, dar când descoperă că îi au pe Kai, Nya și Wu la bord, o luptă izbucnește în Blestemul de Fier. Aceasta se termină atunci când Sensei Wu folosește Lama de Reversare pentru a-i împinge pe Kai și Nya înapoi în prezent, în timp ce el rămâne pe Blestemul de Fier pentru a termina bătălia. Astfel, Acronix, Krux și Wu rămân blocați în Vortexul Temporal, în timp ce Kai îl salvează pe Ray cu lama și Lloyd devine, în loc de "Maestrul temporar Lloyd în devenire", Maestrul Lloyd. Ninja promit să-l găsească pe Wu cu orice preț, oriunde s-ar afla.

### **Fiii lui Garmadon**

Sezonul 8 are loc aproximativ un an mai târziu. Ninja încă sunt în căutarea lui Sensei Wu și arată diferit ca un rezultat al acestuia făcând modificări în trecut. Lloyd îi înfruntă pe Fiii lui Garmadon, o bandă misterioasă de motociliști care reușesc să fure o mască de la Borg Industries. Hutchins, comandantul gărzii regale de la Palatul Regal din Ninjago, le spune că aceea era Masca Răzbunării, una dintre cele 3 Măști Oni care nu numai că oferă puteri incredibile, dar folosite împreună l-ar putea reînvia pe Lordul Garmadon. Ninja sunt angajați temporar la Palatul Regal, să păzească familia regală, dar și Masca Decepției. Aici, Lloyd se împrietenește cu Prințesa Harumi, fiica adoptată a Împăratului și Împărătesei, de care se și îndrăgostește. Totuși, Fiii lui Garmadon reușesc să fure Masca și explodează palatul, omorandu-i pe Împărat, Împărăteasă și Hutchins. Astfel, Harumi, rămasă singură, îi însoțește pe Ninja îi misiunea lor de a lua ultima Mască (cea a Urii) și a-i oprii pe Fiii lui Garmadon. În timp ce Cole și Zane încearcă să se înfiltreze printre Fiii lui Garmadon, Lloyd și Jay află de la Mistake că primul tărâm existent a fost Tărumul Onilor și al Dragonilor, iar Primul Maestru Spinjitzu s-a născut acolo, fiind parțial Dragon și parțial Oni, ca toți urmașii lui (inclusiv Lloyd). Între timp, Cole este capturat și închis, dar găsește un bebeluș despre care Fiii lui Garmadon cred că este cheia către ultima Mască, iar Zane se infiltrează cu succes, sub numele de Șarpele Jaguar. Totuși, el este descoperit, iar Domnul E. (unul dintre cei 3 generali ai bandei) plantează în el un mic robot. În cele din urmă, toți ninja se întorc la Destiny's Bounty, unde descoperă că bebelușul este defapt Wu, întinerit de Lama Reverse-Time, și că acesta are la el harta către ultima Mască. Ninja sunt atacați de Samurai X (care a fost corupt de robotul plantat în Zane), care îi aruncă pe Lloyd și Harumi peste bord. Ninja reușesc să-l facă să-și revină la normal și descoperă că este defapt P.I.X.A.L. În timp ce Lloyd și Harumi călătoresc singuri spre locația Măștii, ceilalți ninja descoperă că Harumi este defapt Cel Tăcut, liderul misterios al Fiiilor lui Garmadon. Cei doi găsesc Masca Urii, dar Harumi îl trădează pe Lloyd și o fură, dezvăluind că ea chiar este Cel Tăcut și că vrea să-l reînvie pe Garmadon deoarece el l-a omorat pe Marele Devorator și a salvat Ninjago. De asemenea, Harumi și-a pierdut părinții naturali în urma atacului Marelui Devorator. Fiii lui Garmadon îi capturează pe Lloyd și Misako și încep ritualul de reînviere a lui Garmadon la Templul Reînvierii, care se află sub rămășițele Palatului Regal. Ninja, cu ajutorul poliției din Ninjago, reușesc să-i învingă și aresteze pe toți, inclusiv pe Harumi. Lloyd hotărăște să nu se mai lase păcălit niciodată, mai ales de Harumi. Totuși, în secret, ritualul a fost finalizat și Lordul Garmadon revine în Ninjago. El îi eliberează pe Fiii lui Garmadon din închisoarea Krypatarium, iar Harumi îl convinge să-l elimine pe Lloyd pentru a-și atinge Potențialul Adevărat. Lloyd îl confruntă singur pe Garmadon și descoperă că acesta nu mai e tatăl lui: este răul întruchipat, lipsit de sentimente, care îl învinge cu ușurință. Garmadon își începe cucerirea Ninjago-ului, cu ajutorul Fiiilor lui Garmadon și a unui gigant de piatră creeat de el numit Colossi. Între timp, Ninja reușesc să-l vindece pe Lloyd, dar acum nu mai are puteri. Kai, Jay, Zane, Cole și P.I.X.A.L. îl înfruntă fără succes pe Colossi, în timp ce Lloyd, Nya și Misako îl apără pe bebelușul Wu de Garmadon. Colossi distruge Destiny's Bounty, pe care se aflau Kai, Jay, Zane, Cole și Wu. Lloyd, crezând că și-a pierdut prietenii, îi spune lui Harumi că nu va renunța niciodată și fuge să se ascundă, împreună cu Nya, Misako și P.I.X.A.L., în timp ce Garmadon cucerește cu succes Orașul Ninjago, declarându-se "Împăratul Garmadon". Dar Kai, Jay, Zane, Cole și Wu nu sunt cu adevărat morți. Ei au folosit Ceaiul Călătorului și s-au teleportat în siguranță chiar înainte de distrugerea navei. Acum, cei cinci se trezesc într-un cu totul alt Tăram, cel unde a început totul: Tăramul Onilor și al Dragonilor.

### **Vânați**

Evenimentele sezonului 9 au loc simultan în două tărâmuri diferite, urmărind atât încercarea lui Lloyd, Nya și a aliaților lor de-al detrona pe Împăratul Garmadon în Ninjago, cât și aventura lui Kai, Jay, Zane, Cole și Wu în Tărâmul Onilor și Dragonilor. Lloyd înființează Rezistența pentru a lupta împotriva forțelor lui Garmadon, care constă la început din Nya, Misako, P.I.X.A.L. și Dareth, dar mai târziu li se alătură și Skylor, Mistake și Maeștrii Elementali. După ce Garmadon îl distruge pe Domnul E pentru eșecul său, el o trimite pe Harumi și ceilalți Fiii ai lui Garmadon să atace baza Rezistenței. Doar Lloyd, Nya, Dareth, Skylor și Mistake reușesc să scape și încep să se ascundă pe străzi, în timp ce ceilalți sunt capturați și închiși. Mistake este mai târziu omorâtă de către Garmadon iar Skylor intră într-o transă ciudată după ce a încercat prea mult să-l controleze pe Colossi. Harumi moare de asemenea în urma unui act eroic, ceea ce îl înfurie pe Garmadon care începe să distrugă întregul Oraș Ninjago. Între timp, cei patru ninja și Wu dau peste Vânătorii de Dragoni și liderul lor, Iron Baron, un trib misterios care capturează dragoni și le exploatează puterile elementale. Echipa este capturată, dar ei reușesc să scape, eliberând dragonii captivi și împrietenindu-se cu unul dintre vânători, Metal Greu, care le dezvăluie că este o femeie numită Speranța și îi însoțește în călătoria lor. Wu continuă să îmbătrânească din ce în ce mai mult, devenind în cele din urmă un adolescent de aceeași vârstă ca și ninja, și conduce echipa în căutarea legendarei Armuri ai Dragonului, construită de Primul Maestru Spinjitzu și care îi permite purtătorului să controleze Dragonul Primul Născut, mama tuturor dragonilor, care stăpânește toate elementele. Echipa este din nou capturată de către Vânătorii de Dragoni, dar Wu face o înțelegere cu Iron Baron, care promite să-i ducă acasă în schimbul Armurii. Wu îl duce pe Baron în cuibul Dragonului Primul Născut, care păzește Armura de la plecarea Primului Maestru Spinjitzu cu secole în urmă. Dragonul simte intențiile Baronului și îl închide în rocă topită, lăsându-l apoi pe Wu să ia Armura și să zboare pe ea, după ce a simțit binele din el. Wu devine astfel Maestrul Dragon de Aur și se întoarce la ninja și Vânătorii de Dragoni, care au realizat că Baronul i-a controlat toată viața prin minciuni și i-au eliberat pe ninja. În timp ce Speranța rămâne să conducă vânătorii și să încerce să facă tărâmul un loc mai bun, Wu și ninja își călăresc dragonii înapoi acasă. Întorși în Ninjago, ei se reîntâlnesc cu prietenii lor și îl confruntă pe Garmadon și forțele sale. În timp ce ninja îl înving pe Colossi cu ajutorul aliaților lor care au scăpat din închisoare, Lloyd și Wu îl confruntă pe Garmadon. Acesta îi învinge pe Wu și pe Dragonul Primul Născut, dar Lloyd înțelege că lupta este ceea ce îi dă lui Garmadon puterea sa, astfel că încetează lupta și doar "îi rezistă". Astfel, puterile lui Garmadon dispar și cele ale lui Lloyd revin. Garmadon este în sfârșit învins, dar îl avertizează pe Lloyd că niște forțe întunecate vor ataca în curând Ninjago și sunt de neoprit. În urma luptei, toții Fiii lui Garmadon, inclusiv Garmadon, sunt arestați; Skylor își revine la normal; iar ninja și aliații lor sunt sărbătoriți de către oamenii din Ninjago. Mai târziu, Lloyd se întâlnește cu Wu, din nou bătrân, care își ia rămas bun de la Primul Născutși ceilalți dragoni, care trebuie să se întoarcă în tărâmul lor. Wu îi spune că în timpul aventurii lor în Tărâmul Onilor și Dragonilor nu au găsit niciun Oni, prin urmare aceștia sunt plecați de mult timp. După ce aude acest lucru, Lloyd înțelege că forțele întunecate despre care l-a avertizat tatăl său sunt Oni, astfel că trebuie să se pregătească căci Oni sunt pe drum.

### **Marșul Onilor**

La puțin timp după înfrângerea lui Garmadon, Orașul Ninjago și-a revenit la normal. Ninja s-au întors la a trăi în Mănăstire Spinjitzu, reconstruită cu un nou zid plin cu picturi care prezintă toate aventurile anterioare ale lor, și primesc o *Destiny's Bounty* reconstruită de la oamenii din Ninjago, drept cadou pentru ajutorul lor în a-l învinge pe Garmadon și a salva orașul. Totuși, în timp ce Jay ezită să o întrebe pe Nya o întrebare foarte importantă, Lloyd încă se gândește la avertismentele tatălui său, despre o nouă amenințare care urmează să atace Ninjago, și astfel îl vizitează pe Garmadon în închisoare, care îi dezvăluie că forțele întunecate despre care i-a spus sunt într-adevăr Oni și că deja este prea târziu pentru a-i opri din a ataca Ninjago. Între timp, Speranța și Dragonul Primul Născut sosesc în Ninjago pentru a-i avertiza pe ninja despre iminenta sosire a Onilor, și un misterios nor întunecat izvorăște din Cristalul Tărâmurilor din Turnul Borg și curând acoperă întregul Oraș Ninjago, împietrindu-i pe toți cei care sunt prinși. Realizând că nu se pot măsura cu această nouă amenințare, Lloyd decide să-l elibereze pe Garmadon, deoarece el ar putea fi singurul care să știe cum să-i învingă pe Oni. Garmadon le spune echipei ninja că singura cale să-i oprească pe Oni este să distrugă Cristalul Tărâmurilor, astfel că se aventurează în norul întunecat, supraviețuind datorită sângelui său de Oni, dar Lloyd decide să-l însoțească, având și el sânge de Oni și considerând că nu pot avea încredere în Garmadon. În timp ce restul echipei ninja primește un semnal de ajutor de la clădirea de știri și pleacă acolo să salveze pe oricine nu a fost prins încă de norul întunecat, lăsând-o în urmă doar pe P.I.X.A.L., Lloyd și Garmadon găsesc Cristalul Tărâmurilor și îl distrug. Totuși, nu are niciun efect și cei doi sunt nevoiți apoi să fugă de Omega, liderul Onilor, și de restul Onilor, găsind în cele din urmă Armura de Aur, cu care îi gonesc pe Oni suficient timp pentru a fi salvați de P.I.X.A.L.. Între timp, ninja salvează oamenii din clădirea de știri, dar chiar când se pregătesc să plece, Nya întoarce din greșeală propulsoarele *Destiny's Bounty*, ceea ce-l face pe Cole să cadă în norul întunecat. Cu toți sunt devastați de aparenta moarte a lui Cole, cu excepția lui Garmadon, care susține că sentimentele îi fac slab; totuși, el ajunge în cele din urmă să înțeleagă de ce prietenia și iubirea sunt atât de importante pentru ei. Între timp, Kai o ajută pe Nya să nu se mai simtă vinovată pentru moartea lui Cole iar ea vine cu o idee să-i învingă pe Oni: să se întoarcă la Mănăstirea Spinjitzu iar Kai să-și folosească talentele de fierar pentru a refăuri Armele de Aur din Armura de Aur. La Mănăstire, Kai reușește să refăurească Armele de Aur iar ninja, Wu, Garmadon și Speranța se pregătesc pentru lupta vieții lor împotriva armatei Oni, care se apropie. Între timp, Cole, încă în viață, se trezește în norul întunecat și reușește să se întoarcă și el la Mănăstire, chiar în mijlocul luptei, cu toții bucurându-se să-l revadă. Ninja sunt curând depășiți de forțele armatei Oni și sunt nevoiți să se retragă în Mănăstire. în timp ce Jay o întreabă în sfârșit pe Nya dacă vrea să-i fie Yang, ea acceptând bucuroasă, Lloyd realizează cum să-i învingă definitiv pe Oni: folosind opusul lor, ci anume Creația. Astfel, toți ninja, împreună cu Wu și Garmadon (care și-a acceptat în sfârșit sentimentele pentru familia sa), formează Tornada Creației, care-i elimină complet pe Oni și îi transformă pe toți cei împietriți înapoi la normal. Totuși, Lloyd leșină și are o viziune cu Primul Maestru Spinjitzu însuși, care îi mulțumește pentru tot ceea ce a făcut pentru Ninjago și îl invită să vină cu el, dar Lloyd refuză, alegând să rămână cu prietenii săi și să protejeze Ninjago în calitate de Ninja Verde. La final, Garmadon pleacă în tăcere, doar Wu spunându-i rămas bun și bucurându-se că Garmadon în sfârșit s-a schimbat, și ninja își sărbătoresc victoria prin a adăuga o nouă pictură pe zid, în timp ce câțiva dintre aliații lor și cetățenii lor privesc și se bucura. Scena finală arată "Sfârșit", în timp ce Speranța și Dragonul Primul Născut se pregătesc să se întoarcă în tărâmul lor.

### **Secretele Spinjitzu-ului Interzis**

Acest sezon este împărțit în două capitole, de câte 15 episoade fiecare: Capitolul de Foc și Capitolul de Gheață. De asemenea, formatul episoadelor s-a schimbat, acestea durând acum doar 11 minute în loc de 22.

Șase luni după victoria lor împotriva armatei Oni, Ninja au devenit mult prea relaxați, leneși și ieșiți din formă, astfel că pleacă în căutarea unei noi aventuri. Din nefericire pentru ei, Orașul Ninjago se bucură de o perioadă rară de liniște și pace, astfel că cei șase Ninja ajung să se aventureze în Deșertul Pierii, în speranța că vor găsi un nou răufăcător cu care să se lupte. Totuși, Zane începe să aibă viziuni stranii cu el fiind omorât de Aspheera, o vrăjitoare Serpentină și liderul Viperelor de Foc, care a fost învinsă de Wu și Garmadon cu secole în urmă, folosind două pergamente ale unei arte marțiale extrem de puternice dar și foarte coruptoare, precum și cu un castel de gheață misterios al Împăratului de Gheață și armatei sale de Samurai ai Viscolului. În timp ce Zane este nelămurit cu privire la aceste viziuni, Ninja își găsesc noua aventură prin intermediul lui Clutch Powers, un aventurier și arheolog care îi conduce la o piramidă. Totuși, acesta se întâmplă să fie aceeași piramidă în care a fost închisă Aspheera și Ninja ajung să o elibereze din greșeală, împreună cu tot restul Viperelor de Foc, care îi fură puterile elementale lui Kai și se pregătesc să cucerească Orașul Ninjago, precum și să se răzbune pe Wu. În timp ce sunt ocupați să salveze Ninjago de Viperele de Foc, Ninja află de Pergamentele Spinjitzului Interzis și încearcă să-l ia pe unul dintre ele de la muzeu, dar ajung să îl piardă în favoarea Aspheerei după ce Lloyd este corupt de puterea acestuia. În cele din urmă, Ninja o înving pe Aspheera și pe Viperele de Foc folosind al doilea Pergament al Spinjitzului Interzis când aceștia sosesc la Mănăstirea Spinjitzu după Wu, dar într-o ultimă încercare de a se răzbuna pe acesta, Aspheera trimite o vrajă spre el pentru a-l izgoni în Tărâmul Distrugerii, deși Zane se aruncă în fața vrăjii și este izgonit în schimb. După ce află că Zane nu este mort, cei cinci Ninja rămași sfidează ordinele lui Wu și folosesc Ceaiul Călătorului pentru a se duce după el, înainte ca Wu să-i poată avertiza că nu există cale de întoarcere,

În partea a doua a sezonului, Ninja sunt în căutarea lui Zane în Tărâmul Distrugerii, dar au parte de noi provocări, în special Samuraii Viscolului, conduși de misteriosul Împărat de Gheață și mâna sa dreaptă, Vex. După ce apără un sat de pe un lac un atac al Samurailor, Ninja decid să poposească aici, unde Kai încearcă să își recapete puterile, Cole pleacă în căutarea Copacului Călătorului pentru a culege niște frunze de Ceaiul Călătorului, pe drum împrietenindu-se cu un Yeti numit Krag, al cărui întreg neam a fost ucis de Samuraii Viscolului și astfel să alăture echipei Ninja în misiunea lor, iar Lloyd pleacă de unul singur să găsească robotul lui Zane, pe drum împrietenindu-se cu un Formling numit Akita, care își poate schimba forma într-un lup și care dorește să se răzbune pe Împăratul de Gheață după ce acesta i-a înghețat tot tribul. În cele din urmă, satul în care se află Ninja și Krag este înghețat de Boreal, dragonul Împăratului de Gheață, astfel că aceștia sunt nevoiți să-și continue drumul și reușesc să-și repare vehicul. Între timp, Lloyd și Akita sunt și ei atacați de Boreal, care îl răpește pe Lloyd și îl aduce la castelul Împăratului de Gheață, care este nimeni altul decât Zane: după ce a fost izgonit aici cu ani în urmă (întrucât timpul funcționează diferit în Tărâmul Distrugerii), el și-a pierdut memoria și a fost manipulat de Vex, un Formling care dorea să se răzbune pe tribul său deoarece nu-și putea schimba forma, să creadă că este conducătorul de drept al Tărâmului Distrugerii; după ce l-au detronat pe adevăratul împărat, Grimax, Zane a folosit Pergamentul Spinjitzului Interzis pentru a corupe oameni și a forma Samuraii Viscolului, înainte de a provoca haos și distrugere în tărâm, inclusiv să înghețe Formlingii și să-i ucidă pe Yeti. Lloyd încearcă să-l facă pe Zane să-și amintească cine este, dar este închis în temniță, unde îl întâlnește pe Kataru, fratele geamăn al Akitei. Cei doi se împrietenesc și formează curând o alianță cu Grimax pentru a-l detrona pe Zane și a reinstaura pacea în tărâm. În cele din urmă, Kai își recapătă puterile și îl distruge pe Boreal, iar Zane își recapătă amintirile și reinstaurează pacea în tărâm. În final, Grimax redevine împărat, Vex este izgonit de Formlingi pentru faptele sale, iar cei șase Ninja se întorc acasă, în Ninjago.

## Membrii

### Profesori

* **Sensei Wu / Maestrul Dragon de Aur** - este Sensei-ul celor șase ninja, foarte înțelept și curajos. El este unul dintre cei doi fii ai Primului Maestru Spinjitzu și fratele mai mic al lui Garmadon. Înainte de a-i recruta și antrena pe ninja, el a luptat în Războiul Serpentin împreună cu Garmadon și ceilalți Maeștri Elementali de atunci, aproape 40 de ani în urmă. În episodul 74 el s-a pierdut în timp, astfel că Lloyd l-a înlocuit în calitate de Maestru. Totuși, el s-a întors în sezonul 8, dar ca un bebeluș, deoarece a fost întinerit de Lama de Reversare a timpului. În timpul sezonului 9 el crește neobișnuit de rapid, redevenind un bătrân la finalul episodului 94. În episodul 93 el devine Maestrul Dragon de Aur, putând să călărească Dragonul Primul Născut, care i-a simțit bunătatea din sufletul lui. Puterea sa elementală este Creația.
* **Lord Garmadon/ Sensei Garmadon**- este tatăl lui Lloyd, fratele mai mare al lui Wu și unul dintre cei doi fii ai Primului Maestru Spinjitzu. În copilărie, el a fost mușcat de Marele Devorator al cărui venin l-a făcut în timp rău. El a fost principalul inamic al echipei ninja în Sezonul Pilot, unde conducea armata de Scheleți, iar apoi și în sezonul 2 unde a încercat să oprească antrenamentul lui Lloyd de a deveni Ninja Verde. El a fost posedat de Overlord, dar după ce Lloyd l-a învins, Garmadon a redevenit bun. Garmadon a fost apoi Sensei pentru ninja până în episodul 44 unde s-a sacrificat pentru a-i trimite pe Chen și armata lui în Tărâmul Blestemat. Când Preeminent a fost distrusă în episodul 54, toți cei din Tărâmul Blestemat, inclusiv Garmadon, au murit. El a fost reînviat de către Fiii lui Garmadon în episodul 82, dar numai partea sa rea. El a cucerit apoi Ninjago, domnind în calitate de "Împăratul Garmadon", până a fost învins de către Lloyd în episodul 94 și dus la închisoarea Kryptarium. În sezonul 10, el este eliberat din închisoare de către Lloyd pentru a-i ajuta pe ninja să învingă armata Oni, care a început să cucerească întregul Ninjago. Cu timpul, Garmadon începe să renunțe la credința sa că sentimentele îl fac slab și își acceptă în cele din urmă dragostea pentru familia sa, deși refuză să recunoască și rămâne în continuare rece către toți cei din jurul său, mai ales Lloyd. După ce Oni sunt învinși, Garmadon pleacă în tăcere, doar Wu spunându-i rămas bun și bucurându-se că Garmadon în sfârșit s-a schimbat. Puterea sa elementală este Distrugerea, iar mai apoi și Creația, după ce și-a deblocat Potențialul Adevărat în episodul 83.

### Ninja

* **Lloyd** - este fiul lui Garmadon și Misako și nepotul lui Sensei Wu. Deși a fost o pacoste la început, el s-a alăturat celor patru ninja, devenind al cincilea membru al echipei, și s-a descoperit că este legendarul Ninja Verde, cel destinat să-l învingă pe Lordul Întunecat și să aducă echilibrul în Ninjago. Astfel, el s-a antrenat să devină ninja și în episodul 18, din cauza Ceaiului de Mâine, a îmbătrânit și a devenit un adolescent de aceeași vârsta ca și cei patru mentori ai săi. El a căpătat Puterile de Aur în episodul 26 și le-a folosit pentru a-l învinge pe Overlord. Totuși, acesta a supraviețuit și, în episodul 31, i-a furat aproape toate Puterile de Aur. Lloyd și-a împărțit apoi puterile rămase cu cei patru ninja, considerând că sunt o responsabilitate prea mare pentru el. În episodul 74, după pierderea lui Sensei Wu, Lloyd a căpătat titlul de Maestru, fiind cel mai puternic și experimentat dintre ninja. Lloyd își pierde puterile în episodul 84, iar în sezonul 9 el conduce Rezistența împotriva forțelor Lordului Garmadon care stăpânesc Orașul Ninjago. El își învinge tatăl în episodul 94 și își recapătă puterile. Lloyd este liderul echipei și Maestrul Elemental al Energiei.
* **Kai** - este Ninja Roșu și fratele mai mare al Nyei. După capturarea acesteia de către Scheleți, el s-a antrenat să devină ninja, devenind al patrulea membru al echipei. El este adesea foarte determinat, precum și furios și destul de încăpățânat. El este Maestrul Elemental al Focului.
* **Jay** - este Ninja Albastru. Jay este al doilea membru al echipei ninja, fiind considerat "glumețul" deoarece adesea face glume și îi face pe ceilalți să râdă chiar și în timpul unei lupte. Totuși, în interior Jay este adesea speriat și destul de timid, folosindu-se de glume pentru a uita de griji. El este prietenul Nyei și Maestrul Elemental al Fulgerului.
* **Zane** - este Ninja Alb. Zane este al treilea membru al echipei ninja, fiind cel mai inteligent și calculat dintre toți. Acest lucru este din cauză că Zane este defapt un Nindroid, construit "să-i apere pe cei ce nu se pot apăra singuri" (lucru aflat în episodul 7). După ce s-a sacrificat să-l distrugă pe Overlord în episodul 34, el și-a construit un corp nou din titan. El este Maestrul Elemental al Gheții.
* **Cole** - este Ninja Negru. Cole este primul membru recrutat în echipa ninja, fiind cel mai puternic și rezistent dintre toți. El este adesea calm și iubește mâncarea, dar când se înfurie devine o forță aproape de neoprit. El este Maestrul Elemental al Pământului.
* **Nya** - este sora mai mică a lui Kai și Ninja Castaniu (Gri începând cu sezonul 8). La început, Nya i-a ajutat pe ninja în calitate de Samurai X, până ce a aflat de la Sensei Wu că a moștenit puterile elementale ale mamei sale (în episodul 46). Astfel, ea s-a antrenat să devină ninja, devenind a șasea membră a echipei. Ea este prietena lui Jay și Maestra Elementală a Apei.

### Membrii de Onoare

* **Dareth** - este proprietarul unui dojo din Orașul Ninjago și îi place să-și spună "Ninja Maro". El încearcă să devină un membru al echipei ninja, dar nu știe mai nimic despre cum să se lupte. Totuși, el i-a ajutat pe ninja în diferite ocazii, chiar și când i s-a cerut să n-o facă.

* **Skylor** - este Maestra Elementală a Absorbției, fiica lui Chen și prietena lui Kai. Ea poate absorbi puterile celorlalți Maeștri Elementali. După ce i-a ajutat pe ninja să-i învingă tatăl, ea a preluat afacerea acestuia: Restaurantul de Tăieței ai Maestrului Chen din Ninjago. Ea i-a mai ajutat apoi pe ninja să învingă și alte amenințări, alăturându-se echipei lui Jay pentru a-l învinge pe Nadakhan în sezonul 6 și Rezistenței conduse de Lloyd în sezonul 9.

### Aliați

#### Aliați Actuali

* **Misako** - este mama lui Lloyd și soția lui Garmadon. Ea este un arheolog și, în trecut, atât Garmadon cât și Wu au concurat pentru afecțiunea ei.
* **P.I.X.A.L.** - este un nindroid construit de Cyrus Borg care s-a alăturat echipei ninja după ce l-a cunoscut pe Zane. Ea fost mai târziu dezasamblată de către Maestrul Chen, astfel că Zane a încărcat-o în sistemul său. În secret, ea și-a construit un corp un nou și a devenit noul Samurai X, împrumutând vechea tehnologie a Nyei. Ea este prietena lui Zane.
* **Șoimul** - este un șoim robotic construit de către Dr. Julienn pentru a-l acompania pe Zane. Pentru Zane, Șoimul este ca și un frate și îi este mereu alături.
* **Cyrus Borg** - este un geniu al tehnologiei și șeful Industriilor Borg, care a transformat Orașul Ninjago într-o metropolă futuristă și a construit tot felul de dispozitive electrice și gadget-uri.
* **Ronin** - este un mercenar căruia îi pasă cel mai mult de sine, dar îi ajută pe ninja la nevoie, mai ales dacă este în folosul său. El are un magazin în orașul Stiix și o navă numită R.E.X.
* **Comisarul** - este comisarul poliției din Ninjago.
* **Heavy Metal (Metal Greu) / Speranța** - a fost mâna dreaptă a lui Iron Baron, conducătorul Vânătorilor de Dragoni. Ea a fost obligată să poarte o mască care o făcea să sune ca un robot, pentru ca ceilalți vânători să nu afle că este femeie, dar în cele din urmă a renunțat la mască. Ea l-a trădat pe Baron și i-a ajutat pe ninja și Wu să găsească Armura Dragonului. Speranța a descoperit mai târziu că Baronul i-a controlat toată viața prin minciuni și frică, dezvăluindu-le acest lucru și celorlalți vânători, care l-au trădat de asemenea. După ce Baronul a rămas pe vecie prins în piară topită, Speranța a devenit noul lider al Vânătorilor de Dragoni și a rămas în Tărâmul Onilor și Dragonilor pentru a-i conduce și a încerca să facă tărâmul un loc mai bun, rămânând însă un prieten și aliat de încredere a echipei ninja. În sezonul 10, după ce Oni invadează Tărâmul Onilor și Dragonilor, ea călătorește în Ninjago împreună cu Dragonul Primul Născut și îi ajută pe ninja să învingă armata Oni. După ce toate tărâmurile cucerite de Oni se întorc la normal, Speranța și Dragonul Primul Născut se întorc în tărâmul lor.
* **Dragonul Primul Născut** - este primul dragon existent, "mama tuturor dragonilor", putând să stăpânească toate elementele. Ea a format o legătură cu Primul Maestru Spinjitzu, ajutându-l să făurească Armura Dragonului. După plecarea acestuia, ea a rămas să păzească armura până la întoarcerea sa. În episodul 93, ea îl închide pe Iron Baron în piatră topită și îl lasă pe Wu să ia armura și s-o călărească, după ce a simțit binele din el. Ea îi ajută pe ninja în lupta contra Lordului Garmadon, dar la finalul episodului 94 este nevoită să se întoarcă în Tărâmul Onilor și Dragonilor. În sezonul 10, după ce Oni invadează Tărâmul Onilor și Dragonilor, ea călătorește în Ninjago împreună cu Speranța și îi ajută pe ninja să învingă armata Oni. După ce toate tărâmurile cucerite de Oni se întorc la normal, Dragonul Primul Născut și Speranța se întorc în tărâmul lor.

* **Maeștrii Elementali contemporani**
* **Karlof** - este Maestrul Elemental al Fierului. El își poate transforma întregul corp în fier.
	+ **Griffin Turner** - este Maestrul Elemental al Vitezei. El poate alerga la viteze foarte mari.
	+ **Umbră** - este Maestrul Elemental al Umbrei. El poate dispărea și să se transforme într-o umbră.
	+ **Neuro** - este Maestrul Elemental al Minții. El poate citi în mințile celorlalți.
	+ **Palidul / Domnul Palid** - este Maestrul Elemental al Luminii. El se poate face complet invizibil.
	+ **Tox** - este Maestra Elementală a Otravei.
	+ **Ash** - este Maestrul Elemental al Fumului.
	+ **Bolobo** - este Maestrul Elemental al Naturii.
	+ **Gravis** - este Maestrul Elemental al Gravitației.
	+ **Chamille** - este Maestra Elementală a Formei. Ea își poate schimba forma pentru a arăta ca oricine.
	+ **Jacob Pevsner** - este Maestrul Elemental al Sunetului.

#### Foști Aliați

* **Căpitanul Soto** - este căpitanul unui echipaj de pirați, care au murit cu mulți ani în urmă. Soto este cel care l-a închis pe Nadakhan în Ceainicul lui Tyrahn cu mult timp în urmă. Soto și echipajul său au fost reînviați de către Lordul Garmadon în episodul 15, iar apoi învinși și trimiși la închisoarea Kryptarium de către ninja. În sezonul 6, Soto i-a ajutat pe ninja să-l învingă pe Nadakhan, dar cum toate evenimentele sezonului au fost șterse de către dorința lui Jay, Soto nu a fost eliberat niciodată din închisoare și nu s-a împrietenit cu ninja.

* **Krux** (Dr. Sander Saunders) - cunoscut și ca Mână a Timpului, este Maestru Elemental ai Timpului. Krux s-a deghizat ca Dr. Sander Saunders, custodele muzeului de istorie din Orașul Ninjago, și le-a câștigat încrederea lui Ray și Maya (părinții lui Kai și Nya), înainte de a-i răpi și forța să lucreze pentru el.

#### Aliați Decedați

* **Dr. Julien** - este un inventator și tatăl lui Zane. El a murit de bătrânețe, dar a fost reînviat cu o poțiune magică de către Samukai și închis într-un far. El a fost găsit de către ninja în episodul 22 și i-a ajutat să-l învingă pe Overlord. El a murit apoi cândva între evenimentele sezonului 2 și 3.

* **Mistake** - este o bătrână înțeleaptă care deține un magazin cu ceaiuri magice în Ninjago. Ea i-a dezvăluit lui Lloyd în episodul 90 că este un Oni cu puterea de a-și schimba forma. Ea a fost una dintre mulții Oni care l-au urmărit pe Primul Maestru Spinjitzu în Ninjago, dar și-a trădat camarazii după ce a văzut frumusețea acestui nou tărâm și l-a ajutat pe Primul Maestru Spinjitzu să-i învingă. Ea a fost omorâtă de către Garmadon în episodul 92.

* **Echo Zane** - este un Nindroid construit pe baza schițelor lui Zane. El a fost găsit de către Jay și Nya în episodul 62 în farul unde a fost închis Dr. Julien. Cum evenimentele sezonului 6 au fost șterse de către dorința lui Jay, el nu a fost descoperit niciodată.

* **Hutchins** - este generalul gărzii de la Palatul Regal și consilierul familiei regale din Ninjago. El a fost omorât când Fiii lui Garmadon au distrus palatul.
* **Împăratul și Împărăteasa din Ninjago** - sunt împăratul și împărăteasa Ninjago-ului și părinții adoptivi ai lui Harumi. Ei au fost omorâți când Fiii lui Garmadon au distrus Palatul Regal.

* **Flame, Wisp, Shard și Rocky / Ultra Dragonul** - au fost dragonii responsabili cu păzirea celor patru Arme de Aur. După ce cei patru ninja s-au împrietenit cu ei, dragonii au devenit animalele lor de companie. Ei au plecat în episodul 2, dar s-au întors în episodul 13, după ce s-au unit și au devenit Ultra Dragonul. După bătălia finală (episodul 26), Ultra Dragonul a plecat din nou și nu a mai fost văzut. În sezonul 9, s-a dezvăluit că a fost vânat și omorât de către Iron Baron și Vânătorii de Dragoni.

## Abilități

Ninja au șase Puteri Elementale (un element pentru fiecare Ninja) care le oferă abilități uimitoare ale elementelor lor, care include chemarea dragonilor lor elementari și efectuarea Spinjitzu și Airjitzu.

### Puteri Elementale

* Energie (Lloyd)
* Puterea Aurie (Lloyd; în trecut)
* Foc (Kai)
* Pământ (Cole)
* Fulger (Jay)
* Gheață (Zane)
* Apă (Nya)

Ninja au, de asemenea, două (în curând trei) arte marțiale puternice pe care le folosesc în luptă, Spinjitzu, o mișcare care le permite să se rotească într-o tornadă, Airjitzu, o mișcare care să le permită să zboare într-un vortex și Spinjitzu Interzis, un omolog corupt al Spinjitzu pe care Ninja îl vor învăța în Sezonul 11.

### Spinjitzu

* Lloyd (Energie; verde)
* Lloyd (Puterea Aurie; auriu)
* Kai (Foc; roșu)
* Jay (Fulger; albastru)
* Cole (Pământ; maro)
* Zane (Gheață; alb/bleu)
* Nya (Apă; bleu/argintiu)
* Wu (Creație; auriu)
* Garmadon (Distrugere; mov)
* Misako (Fără Element; argintiu)

### Airjitzu

* Lloyd (Energie; verde)
* Kai (Foc; roșu)
* Jay (Fulger; albastru)
* Cole (Pământ; portocaliu)
* Zane (Gheață; alb)
* Nya (Apă; bleu)
* Wu (Creație; auriu; doar în Trilogia Insula Întunecată)
* Morro (Vânt; verde fantomatic)

### Spinjitzu Interzis

* Lloyd (Energie; verde)
* Kai (Foc; roșu)
* Jay (Fulger; albastru)
* Cole (Pământ; maro)
* Zane (Gheață; alb)
* Nya (Apă; bleu)
* Wu (Creație; auriu)
* Garmadon (Distrugere; mov)

## Arme

Ninja (cu excepția lui Nya și Lloyd) au avut parte de armament major pe care le-au folosit în bătălii. Sunt Armele de Aur, Lamele Elementale, Tehnosăbiile și Aeroblade-urile.

### Armele de Aur

* Sabia Focului (Kai)
* Coasa Cutremurelor (Cole)
* Nunceagul Fulgerului (Jay)
* Shurikenele Gheții (Zane)

### Lamele Elementale

* Kai (Foc; Roșu/Portocaliu)
* Cole (Pământ; Verde/Mov)
* Jay (Fulger; Albastru/Galben)
* Zane (Gheață; Gri/Alb)

### Tehnosăbiile

* Kai (Sabie Mare; Roșu)
* Cole (Flaut; Verde)
* Jay (Lama Drujbă; Galben/Albastru)
* Zane (Toiag; Alb)

### Aeroblade-urile

* Kai (Roșu)
* Cole (Portocaliu)
* Jay (Galben)
* Zane (Bleu)

### Alte Arme

* Lloyd: Sabie, Sabie Aurie
* Kai: Katana, Katana Aurie
* Cole: Coasă, Ciocan, Ciocan Auriu
* Jay: Nunceag, Kusarigma Aurie
* Zane: Shurikene, Arc cu săgeți, Shurikene Aurii
* Nya: Lance, Lance Aurie

## Vârsta Celor Șase Ninja

Ninja sunt în anii lor adolescenți, cu excepția lui Zane, care este cu zeci de ani mai mare, dar a fost construit pentru a avea aspectul unui adolescent. Kai, Jay, Cole și Nya au crescut de la adolescența lor mijlocie (sau adolescenții tineri în cazul lui Nya) până la adolescența lor târzie de-a lungul serialului, Jay referindu-se la ei înșiși ca „adolescenți mari” în Sezonul 9: Vânați. Lloyd a devenit fizic în jurul vârstei prietenilor săi mai mari din cauza efectelor Ceaiului Îmbătrânirii, dar este încă cronologic cel mai tânăr al echipei din cauza faptului că a fost inițial pre-adolescent, iar acum este în adolescența sa. În timp ce Ninja sunt adolescenți oficial, perioada de timp care trece și vârstele lor specifice sunt păstrate vag în scopul menținerii permanente într-o gamă de vârstă care este tânără și potrivită publicului țintă al serialului.